Peale materjali valikut tuleks langetada otsus tüübi osas. Eesti turul on populaarseks saanud Saksa ja Soome tüüpi aknad. Olgu kohe öeldud, et standardse lahendusena on soojus- ja müraisolatsiooni näitajad neil aknatüüpidel enam-vähem  võrdsed. Seetõttu tuleks aknavalikul lähtuda välimusest, nende sobivusest keskkonda, kasutusmugavusest ning aknale esitatud nõudmistest vastupidavuse osas.